Za gradnju prve europske fontane iz koje će se moći natočiti pivo najviše se zalaže načelnik općine Janko Kos, a podržala ga je i nacionalna turistička organizacija koja smatra da se radi o odličnoj ideji kako grad privući turiste, a istodobno i promicati domaće pivo.

Iako se neki protive ovakvom trošenju novca u općini s tek 20 tisuća stanovnika, u proračunu je za projekt već osigurano 170.000 eura, što je polovica od planiranog iznosa.

Predviđeno je da bi fontanu s pivom posjećivale turističke skupine i drugi posjetitelji koji bi za 6 eura kupili pravo da tri puta natoče po tri decilitra različitih vrsta slovenskog piva s hmeljom iz toga kraja.

Za točenje bi se trebala koristiti krigla s kodom, koju je dizajnirao poznati umjetnik Oskar Kogoj. Hrvati su, pak, imali prilike vidjeti kako izgleda savršena krigla za pivo .



Direktorica općinske uprave Tanja Razboršek kazala je da su se za fontanu s pivom odlučili u konzultaciji s građanima, među kojima su proveli anketu o tome kako pojačati turistički profil i identitet lokalne sredine.

Ideja je 'posuđena' iz Rogaške Slatine gdje već postoji fontana iz koje posjetitelji tamošnjih hotela mogu besplatno natočiti mineralne vode različitih vrsta i temperatura. (HINA)